قەسىر دېگۈچىلىكىمۇ يوق بۇ كىچىككىنە ئۈچ خانىلىك قورۇ شۇ تاپتا چۆلدەرەپ قالغان ئىدى. لى سى ئەسلىدىمۇ رەسمىي يارلىق بىلەن تەيىنلەنمىگەن ئوتۇغاتسىز ئەمەلدار بولغاچقا، قەسىرىدىكى مەھكىمە سەپلەپ بەرگەن ئۈچ نەپەر خىزمەتكار-مۇلازىمى ئاللاقاچان پەشنى قېقىپ  كېتىشكەن ئىدى. پەقەت ئاستانە ھاكىمى مەھكىمىسىدىن ئەۋەتىپ بەرگەن بىر لاۋازىملا قەسىرنى ساقلاپ قالغان بولۇپ، ئەركان-مىزان بويىچە قەسىردىكى مال-مۈلۈكنى ھېساب-كىتاب قىلىشقا قالغان، لى سى ئۆزىگە تەۋە لاقا-لۇقىلارنى ئېلىپ كەتكەندىن كېيىنلا قەسىرنى پېچەتلەپ تاقاشنى ساقلاپ تۇرغان ئىدى. چۆلدەرەپ قالغان قورۇغا قاراپ لى سى «ھېلىمۇ چىن بەگلىكىگە خوتۇن-بالىلىرىمنى ئېلىپ كەلمەپتىكەنمەن، بولمىسا ئوسال بولۇپ قالاركەنمەن» دېگەن لەرنى ئويلىغاچ كۇتۇپخانىسىغا كىرىپ، بىرنەچچە جىلد مۇھىم كىتابىنى يىغىشتۇرۇپ ئۆشنىسىگە ئارتتى ۋە: